Arbeidsundersøkelse: Hvor kul var Adolf Hitler?
Adolf Hitler radiotale 1933 (Foto: Commons Bundesarchiv)
Da ansatte i et britisk helseforetak ble sjokkert da de skulle fyllle ut et spørreskjema fra ledelsen.
Et av spørsmålene man ville ha besvart var hvor kul man syntes Adolf Hitler var på en skala fra en til fem.
Adolf Hitler Nurnberg 1935 (Foto: Commons Bundesarchiv)
Hitler kulere enn sjefen?
Undersøkelsen i som bar tittelen «Making Leadership Cool» var en del av et prosjekt ledelsen ved den nasjonale helsetjenesten i Vest-Midland satte i gang for å klargjøre den fremtidige ledelsesstrategien.
Samtlige 3.300 ansatte i Vest-Midlands ambulansetjeneste fikk spørreskjemaet i april i år. De måtte også rangere sin egen sjef, Ian Cumming, på en skala fra en til fem.
LES OGSÅ: Britiske skolebarn tror Hitler var fotballtrener
– Bisarr arbeidsundersøkelse
– Jeg har aldri blitt spurt om å sammenligne sjefen min med Adolf Hitler. Det er den mest bisarre arbeidsundersøkelsen jeg noen gang har tatt, sier en av de ansatte i ambulansetjenesten som ønsket å være anonym, til avisen The Times.
Viktig å finne frem til riktig sjefstype
De ansvarlige bak undersøkelsen forsvarer den med at den identifiserer hovedkarakteristikkene til en god leder.
– Det er viktig å identifisere ledelsesstrategien slik at vi blir mer effektiv til gode for pasientene. Undersøkelsen ville få frem forskjellige typer ledelsestyper og diktatoren var en av disse, sier en talsmann til The Times.
– Dette er et hån mot de ansatte
Brian Clarke fra fagforeningen til de ansatte sier han er rystet over spørreundersøkelsen og at han nekter å ta del i den.
– Det ser for meg ut som en dårlig spøk og er et hån mot alle ansatte som jobber hardt hver dag samtidig som de er urolige for fremtiden deres, sier Clarke.